Vanuit die klaskamer
Dagprogram en Spyskaart
Midstream College Pre-Primêre skool (MCPP) is 'n parallel medium skool, geleë in Midrand Estate. Die landelike atmosfeer van die Landgoed word weerspieël in MCPP se pragtige terrein en Bondev Ontwikkelings se visie vir die skool, naamlik om 'n plek te skep waar kleuters geborge sal voel, vind weerklank in die gebou se halfmaanvorm.
Die skool se leuse is: "Gelukkige kleuters gerat vir môre..." Die leuse bestaan dus uit twee komponente, naamlik "gelukkig" en "gerat vir môre". Terwyl alle opleiding, beplanning en motivering met hierdie uitgangspunt aangepak word, is die allesomvattende vertrekpunt van alle onderrig by MCPP dat KLEUTERS LEER DEUR TE SPEEL.
Ons maak voorsiening vir kinders vanaf 3 tot 6 jaar oud. Ons programme is inklusief, geïntegreer en skep geleenthede om kinders se emosionele, sosiale, intellektuele, fisiese, geestelike en morele ontwikkeling te koester. Die klem val op verkenning en ontdekking binne ‘n raamwerk van persoonlike en sosiale verantwoordelikheid, terwyl elke kind se vordering deeglik gemonitor word. Die skool het ‘n Christelike etos. Teen hierdie agtergrond word kleuters aangemoedig om verantwoordelikheid vir hulle dade te aanvaar, respek teenoor ander te openbaar en hulle te onderwerp aan redelike grense. Die skool is ook betrokke by verskeie uitreikaksies waarby die kleuters betrek word.
MCPP BIED: Emosionele geborgenheid, 'n landelike atmosfeer, stimulerende speelgeleenthede, uitbundige beweging, intellektuele uitdagings, geestelike ankers en betekenisvolle verhoudings.
Kantoor: 012 661 1336 Faks: 012 661 1335 Naskool: 082 727 1761
Hoof: Mej. Melanie Botha
Vir meer datums:
Verwys na Kalender
1ste : 16 Jan to 31 Mrt 15
2de: 18 Apr to 30 Jun
3de: 24 Jul to 29 Sep
4de: 16 Okt to 07 Des